जनवरी में 23 वर्षीय अमृता के पति ने उनकी एक फोटो शेयर की थी, जिसमें वे अपने डेढ़ महीने के बच्चे को ओपन ब्रेस्टफीड करवा रही थीं। ‘गृहलक्ष्मी’ मैगजीन को इस कैंपेन की प्रेरणा अमृता से ही मिली थी। ‘गृहलक्ष्मी’ पत्रिका को दिए गए अपने इंटरव्यू में अमृता ने कहा कि जब वे अपने बच्चे को इस तरह से दूध पिलाती थीं तो लोग उन्हें टोकते थे। उनका मानना है कि अब हमें समाज की इन रीतियों को तोड़ने की ज़रूरत है। मलयालम एक्ट्रेस एंड मॉडल गीलू जोसफ ने इस कवर के लिए अपना शूट करवाया है। उनका कहना है कि अपने बच्चे को पब्लिक में ब्रेस्टफीड करवाने में एक मां को किसी प्रकार की शर्म नहीं महसूस करनी चाहिए।